Stuðlað að efnahagslegum völdum og áhrifum kvenna
Þetta er ráðstefna þar sem koma saman konur í pólitísk, viðskiptum og konur sem eru í forsvari fyrir frjáls félagasamtök, segir Jónína Bjartmarz þingkona og fulltrúi í alþjóðlegri undirbúningsnefnd ráðstefnunnar "Global Summit of Women" en ráðstefnan stendur nú yfir í Seoul, höfuðborg Suður-Kóreu. Meginmarkmið ráðstefnunnar er að stuðla að efnahagslegum völdum og áhrifum kvenna, segir Jónína.
Hún segir að jafnframt sé horft til þróunaraðstoðar. Ráðstefnuna sækja fjölmennir hópar kvenna frá Afríku, fyrrum lýðveldum Sovétríkjanna og Austur-Evrópu.
Íslensku sendinefndina skipa þær Jónína Bjartmarz þingkona og Ásta Ragnheiður Jóhannesdóttir þingkona. Þá eru fjórar konur úr viðskiptalífinu, þær Guðrún Magnúsdóttir frá heildsölunni Bergís, Edda Sverrisdóttir sem rekur verslunina Flex en hún er fulltrú Félags kvenna í atvinnurekstri (FKA), listakonan Kogga og Jakobína Sigurðardóttir, framkvæmdastjóri Mónu. Alls sitja 859 fulltrúar frá 85 ríkjum ráðstefnuna.
Jónína segir að meðal áhugaverðra erinda á ráðstefnunni hafi verið erindi írasks kvenráðherra sem lýsti uppbyggingunni í landinu og þeim breytingum sem hafa orðið á samfélaginu eftir innrásina. Þá sé einkar áhugavert að fá upplýsingar frá fyrstu hendi frá þátttakendum frá Afganistan.
Þá greindi Ann Sherry, stjórnarformaður bankans Westpac á Nýja-Sjálandi, frá því hvernig bankinn hefur reynt að nálgast konur og konur í atvinnurekstri sérstaklega. Þetta eru viðskipti sem skila bankanum góðum hagnaði.
Jónína, sem situr nú ráðstefnuna fjórða árið í röð, segir það einkennandi fyrir ráðstefnuna að hún sé ekki sótt af embættismönnum heldur af konunum sjálfum, bæði í viðskiptum og stjórnmálum.
"Ráðstefnan byggir á ákveðnu tengslaneti milli kvennanna, svo fer það eftir þátttakendunum hversu duglegir þeir eru að nýta sér það, bæði á meðan á ráðstefnunni stendur og svo í kjölfarið. Í einhverjum tilvikum myndast bein viðskiptatengsl fyrir utan það að konur fá viðskiptahugmyndir og komast í tengsl við viðskiptaaðila í öðrum löndum," segir Jónína.
Ráðstefnuna sitja í ár yfir 50 kvenráðherrar. "Eitt af því sem ég heyrði í dag var að konur eru 11% ráðherra heimsins," segir Jónína.
Ráðstefnan samanstendur af sameiginlegum fundum og ávörpum og svo er skipt niður í umræðuhópa. Jónína var með erindi í einum umræðuhópnum þar sem rætt var um heilsufar.
Global Summit og Women
Þetta er ráðstefna þar sem koma saman konur í pólitísk, viðskiptum og konur sem eru í forsvari fyrir frjáls félagasamtök, segir Jónína Bjartmarz þingkona og fulltrúi í alþjóðlegri undirbúningsnefnd ráðstefnunnar "Global Summit of Women".
Ráðstefnan stendur nú yfir í Seoul, höfuðborg Suður-Kóreu.
Meginmarkmið ráðstefnunnar er að stuðla að efnahagslegum völdum og áhrifum kvenna, segir Jónína.
Íslensku sendinefndina skipa þær Jónína Bjartmarz þingkona og Ásta Ragnheiður Jóhannesdóttir þingkona.
Þá eru fjórar konur úr viðskiptalífinu, þær Guðrún Magnúsdóttir frá heildsölunni Bergís, Edda Sverrisdóttir sem rekur verslunina Flex en hún er fulltrú Félags kvenna í atvinnurekstri (FKA), listakonan Kogga og Jakobína Sigurðardóttir, framkvæmdastjóri Mónu.
Alls sitja 859 fulltrúar frá 85 ríkjum ráðstefnuna.
Ráðstefnuna sitja í ár yfir 50 kvenráðherrar.